Oprávnenia vyplývajúce zo zbrojnej licencie sú obdobné ako pri zbrojnom preukaze a sú podmienené charakterom činnosti danej právnickej osoby (napr. v oblasti služby súkromnej bezpečnosti, športová, poľovná alebo iná záujmová činnosť, zabezpečovanie výučby a výcviku v streľbe). Podmienkou na vydanie zbrojnej licencie sú vhodné priestory na uloženie strelných zbraní a streliva a spôsob ich technického zabezpečenia. Strelné zbrane zapísané v zbrojnej licencii možno odovzdať na plnenie pracovných úloh len fyzickým osobám, ktoré sú držiteľmi zbrojného preukazu s oprávnením zodpovedajúcim dôvodu, pre ktorý bola zbrojná licencia vydaná. Právnická osoba, ktorej bola vydaná zbrojná licencia, musí v súvislosti s manipuláciou so zbraňami a strelivom ustanoviť osobu, ktorá za túto činnosť bude zodpovedať. Zbrojnú licenciu vydáva okresné riaditeľstvo PZ príslušné podľa miesta vykonávania činnosti právnickej osoby. Dobu platnosti zbrojnej licencie zákon neupravuje. Zbrojná licencia je neprevoditeľná. Za podmienok ustanovených v zákone možno zbrojnú licenciu odňať.
Zbrojná licencia sa rozdeľuje podľa účelu používania zbraní alebo streliva na tieto skupiny: a) A - vývoj a výroba zbraní alebo streliva, b) B - opravy, úpravy, ničenie, znehodnotenie alebo výroba rezu zbraní a streliva, c) C - nákup, predaj, sprostredkovateľská činnosť alebo preprava zbraní a streliva, d) D - vypožičiavanie, prenájom a úschova zbraní a streliva, e) E - uskutočňovanie športovej, kultúrnej, vzdelávacej alebo záujmovej činnosti, f) F - výkon zamestnania alebo oprávnenia podľa osobitného predpisu, g) G - prevádzkovanie múzejnej a zberateľskej činnosti.
§ 29 ods. 2 zákona č. 190/2003 Z. z. o strelných zbraniach a strelive.
[[Term:verejná listina|verejná listina]], ktorá oprávňuje [[Term:právnická osoba|právnickú osobu]] a [[Term:fyzická osoba|fyzickú osobu]] – podnikateľa na držanie strelných zbraní a streliva na účel vyznačený v zbrojnej licencii
Ďurčo, P. a kol.: Bezpečnostnoprávna terminológia. Bratislava: Akadémia PZ v Bratislave 2007.